Ruošiantis susitikimui – Lietuvos KG bendruomenė – 2006

Pasiūlymas nr. 49

**MARIJA (I)**

**Marija pasekėja**

Viešojo gyvenimo pradžia, Kana: Jn 2, 1–12

* Marija ir Jėzus, giliai įsitvirtinę mūsų veikloje ir mūsų žmogiškose šventėse.
* Marija dėmesinga: „Jie nebeturi vyno“
* Marija raginanti: „Darykite, ką tik jis jums lieps“.

1. Koks yra „vyno trūkumas“ mūsų gyvenime, mūsų amžininkų gyvenime? Ar aš dėl to kenčiu? Ar aš prisimenu tai maldoje?
2. Kaip aš išgirstu ir vykdau šiuos Marijos žodžius: „Darykite, ką tik jis jums lieps“?
3. Kokiuose prisikėlimo stebukluose (vanduo, paverstas vynu) dalyvauju savo gyvenime, aplinkoje, pasaulyje?

**MARIJA (II)**

**Marija mokinė**

Tikroji Jėzaus giminystė: Mt 12, 46–50

* „Kiekvienas, kas tik vykdo mano dangiškojo Tėvo valią, yra man ir brolis, ir sesuo, ir motina“.

Marija buvo tobula mokinė, įgyvendinanti visus palaiminimus, mokinio nuostatus: ji turėjo vargdienio dvasią, ji verkė, buvo romi, taikdarė, ji mylėjo, ji atidavė savo Sūnui Kryžiui.

1. Šiuo Gavėnios metu aš atnaujinu savo troškimą dar labiau būti mokiniu, kaip Marija, Džiaugsme: Karalystės programa apibendrinama palaiminimais: dar labiau būti vargdienio dvasios, romiu, taikdariu, gailestingu. Pasidalinti vienu ar kitu šios programos punktu.
2. Kovo 25 d.

* Įsikūnijimo kaip „pakartojimo“ kontempliacija
* Dvasių skyrimas dėl vykimo į Šiluvą ir pažįstamų pakvietimo prisijungti prie mūsų.

**MARIJA (III)**

**Marija, kenčianti ir mylinti**

Jn 19, 25–27

Marija, po kryžiumi sugniuždyta skausmo

* supranta kaip Jėzus dabar visiškai yra „Tėvo reikaluose,“ visiškai atsidavęs, būtent čia jis yra karalius;
* suvokia, kiek siekia Dievo meilė, kokia yra nuodėmės kvailystė;
* sutinka paaukoti Jėzų, kad visi būtų išgelbėti.

„Kadangi ji gali mus mylėti taip, kad paaukotų mums savo vienintelį sūnų, tai mes visi esame jos vaikai“ (J. Guillet).

1. Savo maldos metu įsijauskime į Marijos jausmus po kryžiumi.
2. Ar aš galiu Didžiąją Savaitę konkrečiau atrasti naikinančias nuodėmės pasekmes savyje, aplink save, pasaulyje?
3. Ką konkrečiai man sako šie Jėzaus žodžiai: „Moterie, štai tavo sūnus; Sūnau, štai tavo motina“ (Jn 19, 26–27)?

**MARIJA (IV)**

**Marija besitikinti ir besidžiaugianti**

Prisikėlęs Jėzus pasirodo Mergelei Marijai (taip yra manoma), apie tai rašė Ignacas (Dvasinės Pratybos nr. 299).

* Koks turėjo būti jos džiaugsmas atgavus savo sūnų ir sužinojus, kad mirtis ir nuodėmė nugalėtos... tai atsakas į jos laukimą tikėjime!

1. Ką mums reiškia prisikėlimas: laimingą pabaigą, pabrėžiamą Aleliuja giedojimu? Ar tai iš tikrųjų centrinis pasaulio istorijos punktas?
2. Kaip Jėzaus Prisikėlimas mums suteikia viltį visų pasaulio nelaimių akivaizdoje?
3. Ar Jėzus man yra gyvas, čia esantis, veikiantis mano gyvenimo ir pasaulio centre? Kaip tai pasireiškia konkrečiai?

**MARIJA (V)**

**Marija, Bažnyčios motina**

Eilinis laikas (Švč. Trejybė, 06-11; Kristaus Kūnas ir Kraujas (Devintinės), 06-18; Švč. Jėzaus Širdis, 06-23)

* „Jie visi ištvermingai atsidėjo maldai kartu su Jėzaus motina Marija“ (Apd 1, 14): Marija meldžiasi Bažnyčios širdyje, mokydama ją laikyti Jėzaus žodžius širdyje ir juos įgyvendinti.
* Tam, kad gyventume krikštu, Marija užtaria už mus.

1. Išgyventi Sekmines, Švč. Trejybės šventę, Devintines, Švč. Jėzaus Širdies šventę su Marija taip, kaip jas išgyveno ji: gaunant Šventąją Meilės Dvasią, kurios ji buvo pripildyta; susivienijant su jos Sūnaus meile per Eucharistiją, kurioje ji be abejonės dalyvavo, ir t.t.
2. Baigiantis metams, melstis su *Magnificat* (Lk 1, 46–55). Ir dalintis visomis malonėmis nuo paskutinio susitikimo, gautomis keliaujant su Marija.